การทำ QE (Quantitative Easing) คืออะไร
การทำ QE (Quantitative Easing) เป็นการเพิ่ม Base money เข้าสู่ระบบโดยตรง (ซึ่งรวมถึงการโอนทาง Electronics ให้แก่สถาบันการเงินด้วย) ซึ่งไม่เพียงจะก่อให้เกิด inflation เท่านั้น แต่ยังทำให้เงินในระบบด้อยค่าลงด้วย แต่นั่นเป็นเพียงผลทางตรงของ QE เมื่อมองในทางอ้อมแล้ว สภาพคล่องที่ทะลักเข้าสู่ระบบย่อม ทำให้ดอกเบี้ยลดต่ำลง ในขณะที่ Base money เพิ่มสูงขึ้นจากผลของ QE แต่เงินกู้ให้แก่ภาคอุตสาหกรรม หรือ private credits กลับลดต่ำลง เพราะเงินกลับผันไปลงทุนใน Risky asset ต่างๆ แทนเนื่องจากยังคงมีความกังวลในเรื่องความเสี่ยงของคู่สัญญา (counterparty risk)

QE1: ช่วงปี 2006-2008 สถาบันการเงินในสหรัฐฯ ต้อง Write down การลงทุนใน Mortgage-backed securities ประเภท Subprime ทำให้เกิดปัญหาการขาดสภาพคล่องอย่างรุนแรงสะท้อนสภาวะการขาดแคลน USD ในระบบ (USD Shortage) ทำให้ Fund manager ต้อง (1) ขายสินทรัพย์อื่นๆ (หุ้นทั่วโลก) เพื่อสำรองสภาพคล่องเพิ่ม  (2) กู้เงินในสกุลอื่น (เนื่องจากไม่มีใครยอมให้กู้ USD) และ Swap กลับไปเป็นสกุลเงิน USD
ผลจากการใช้มาตรการ QE1 นั้น ทำให้ Balance sheet ของ FED ขยายตัวเพิ่มขึ้นจาก USD 888Bln ณ ก.ย. 2008 ไปเป็น USD 2,278Bln ในเดือน พ.ย. 2010  FED ใช้เงินสูงถึง USD 1,051Bln ในการซื้อ MBS จากสถาบันการเงินต่างๆ ในขณะที่เม็ดเงินที่สถาบันการเงินได้รับจาก QE1 นั้น กลับไม่ได้ถูกนำไปปล่อยกู้ในภาคธุรกิจ หากแต่ยังคงอยู่ในรูปของ deposit และ term deposit ที่ฝากไว้กับ Federal Reserve Bank (ซึ่งรวมแล้วสูงถึง USD 988Bln แม้จะได้รับดอกเบี้ยเพียง 0.25% ต่อปีก็ตาม) สะท้อนความกังวลใน Counterparty risk ไม่ได้ก่อให้เกิด Velocity of Money ดังที่ FED อยากเห็นแต่อย่างใด

QE2: มาตรการ QE2 เกิดขึ้นในไตรมาสที่ 4 ของปี 2010 บนความหวังว่าเม็ดเงินใหม่จำนวน USD 600Bln จะช่วยให้เกิด Velocity of Money ที่มีประสิทธิภาพที่ดีกว่า QE1 เนื่องจากจะเป็นการเข้าซื้อหลักทรัพย์ที่มีสภาพคล่องสูงอย่าง US Treasury ผ่าน Auction ในตลาดแรก Dealer ที่ไม่สามารถซื้อ UST ได้ในตลาดแรก จะไปหาซื้อในตลาดรองหรืออาจจัดสรรไปลงทุนในสินทรัพย์อื่นแทน (จากการคาดการว่า USD จะอ่อนค่า) เช่น หุ้น หรือ Commodities ได้เช่นกัน
USD INDEX อ่อนค่าต่อเนื่องจาก 88 จุด ไปยัง 74 หรือ -18% ภายในระยะเวลาเพียง 5 เดือน ในขณะที่ Yield ของ UST 10 ปี ก็ได้ปรับลดลงจากระดับ 4.00% ไปสู่ 2.4% ตั้งแต่เดือน ส.ค. 10 จนถึงเดือน พ.ย. 10  FED ทำการซื้อ UST เพิ่มขึ้นประมาณ USD 60Bln ทำให้ยอดการถือครอง UST อยู่ที่  USD 837Bln ณ วันที่ 3 พ.ย. 2010 ไม่มากนักเมื่อเทียบกับเม็ดเงินที่ไหลเข้าตลาด Commodities (ทั้ง Hard และ Soft) ตลาดหุ้นและตลาดพันธบัตรในกลุ่มเศรษฐกิจ Emerging markets
ข่าวเศรษฐกิจและการเงิน,ข้อมูลการเงินรายบริษัท